Hankelepingu projekt

Hankija: AS Järva Haldus

**Hakkepuidu müügileping nr**

**AS Järva Haldus**, registrikood 10117967 (edaspidi Ostja), mida esindab juhatuse liige Andreas Sapas

ja

**\_\_\_\_\_\_\_\_\_\_\_\_\_\_\_\_**, reg. Kood \_\_\_\_\_\_\_\_\_ (edaspidi Müüja), mida esindab juhatuse liige, \_\_\_\_\_\_\_\_\_\_\_\_\_\_\_,

keda nimetatakse edaspidi Pool või üheskoos Poolteks, sõlmisid käesoleva müügilepingu (edaspidi Leping) alljärgnevas:

1. **Üldsätted**
	1. Leping sõlmimise aluseks on Ostja läbi viidud hankemenetlus “ **Hakkepuidu hankimine 2025/2026 ja 2026/2027 kütteperioodiks** ”, mille edukaks pakkujaks osutus Müüja.
	2. Lepingu objektiks on hakkepuidu (edaspidi Kaup) ostmine Aravete, Koeru ja Imavere katlamajadele, tarnega Ostja lattu, ajavahemikul september 2025 kuni mai 2027 Lepingus ja selle lisades sätestatud tingimustel ja korras.
	3. Kauba all mõeldakse hakkepuitu, mis võib olla valmistatud ümarpuidust, raie või puidutööstuse töötlemata puidu jäätmetest, mis ei sisalda puukoore- või kännuhaket. Täpsemad kvaliteedinõuded on sätestatud Lepingu lisas 1.
	4. Lepingu täitmisel ei tohi kasutada rahvusvaheliste sanktsioonide all olevate tootjate kaupu ning vastavas piikonnas toodetud kaupu. Hankija lükkab tagasi pakkumuse ja lõpetab lepingu, kui sõlmitav hankeleping oleks RSanS § 7 lg 1 alusel tühine.
	5. Lepingu dokumendid koosnevad Lepingust ja Lepingu lisadest, sh muudatustest, milles lepitakse kokku pärast Lepingu allakirjutamist. Lepingul on selle sõlmimisel järgnevad lisad:
		1. hanke alusdokumentide tehniline kirjeldus ja hankemenetluse käigus Lepingu objekti kohta antud kirjalikud selgitused ja täiendused (lisa 1);
		2. Ostja pakkumuse maksumuse esildis (lisa 2).
2. **Kauba kogus**
	1. Lepingu täitmise perioodil ostetava Kauba kogus ühe kütteperioodi vältel on kütuses sisalduva sekundarenergia järgi orienteeruvalt 11340 MWh ehk hinnanguliselt 13040 pm3
	2. Täpsed igakuised ostetavad Kauba kogused sõltuvad soojusenergia tootmise mahust erinevatel kuudel.
3. **Kauba hind**
	1. Müüdava Kauba hind on tarnitud kütuse puitekuupmeetri ühikhind, milleks on **\_\_\_\_\_ EUR/ pm3** käibemaksuta. Lepingu orienteeruv maksumus kokku, arvestades punktis 2.1 toodud orienteeruvat kogust, on \_\_\_\_\_\_\_\_\_\_\_\_\_ EUR käibemaksuta, so \_\_\_\_\_\_\_\_\_\_\_\_\_ EUR käibemaksuga.
	2. Kauba hind on lõplik ja sisaldab transporti Ostja lattu, mahalaadimist ja muid seotud toimingute kulusid.
	3. Kauba hinda võib muuta, kui Majandus ja Kommunikatsiooniministeeriumi kodulehel avaldatav kvartaalne keskmine hakkepuidu hind või baltpool.eu(*kuupäev* hind on \_\_\_\_\_\_\_ €/MWh) toodud Eestis kehtiv hakkepuidu börsi hind on muutunud 10%. Hinna muutmine toimub läbirääkimiste teel Lepingu punktis 8.3 sätestatu järgi.
4. **Arveldamise kord**
	1. Tarnitud Kauba eest tasumise aluseks on allkirjastatud saatelehtedele märgitud hakkepuidu kogus puistekuupmeetrites.
	2. Kauba eest tasumine toimub arvestusperioodi eest üks kord kuus. Arvestusperiood on kalendrikuu. Uus arvestusperiood algab iga kuu 1. kuupäeval. Ostja saadab fikseeritud hakkepuidu koguse kahe tööpäeva jooksul, arvates arvestusperioodi lõpust, e-postiga Müüjale. Müüja esitab arve vastavalt tarnitud kogusele, arvestust peetakse eraldi Aravete, Koeru ja Imavere katlamajadele.
	3. Ostja tasub Müüjale Kauba eest Müüja poolt esitatud arvete alusel 30 kalendripäeva jooksul arve saamisest.
	4. Maksetähtaja ületamisel on Müüjal õigus nõuda viivist 0,05 % kalendripäevas tasumata summast.
5. **Tarnetingimused**
	1. Kauba tarned Ostja kütuseladudesse toimuvad vastavalt Ostja tellitud kogustele Müüja riisikol.
	2. Müüja on teadlik Kauba tarnete iseloomust ning kohustub tagama õigeaegselt tarne Ostja Aravete, Koeru(Sõpruse) ja Imavere katlamaja hakkepuidukatlale.
	3. Kauba üleandmiskohtadeks on Aravete Piibe mnt 18a katlamaja laos, Koeru alevikus, Tuule tee 3 Sõpruse katlamaja laos ning Imavere külas, Soojuse tee 1 katlamaja laos.
	4. Muude tarnetingimuste ja -juhiste osas juhindutakse ka Lepingu lisas 1 kirjeldatud nõuetest.
	5. Katlamajade territooriumisiseste teede ja mahalaadimiskohtade esiste lumest puhtana hoidmine on Ostja ülesanne. Tagamaks lumesadude esinemise korral häireteta tarne teavitab Müüja Ostja esindajat Kauba tarnest vähemalt neli tundi ette.
	6. Üldjuhul toimuvad Kauba tarned tööpäevadel kell 8.00 – 16.00. Tulenevalt Ostja vajadusest või Müüja tarnetes tekkinud eriolukorrast (see kooskõlastatakse Ostjaga) tarnitakse Kaupa ka mõnel muul kellaajal või puhkepäevadel.
	7. Juhul, kui Müüja viivitab Kauba üleandmisega üle tellimuses esitatud tähtaja või ei ole ebakvaliteetset Kaupa ümber vahetanud tähtaja jooksul, on Ostjal õigus nõuda leppetrahvi tasumist, mille suuruseks on kuni 800 eurot iga üleandmisega viivitatud kalendripäeva eest. Ostjal on õigus tasaarvestada leppetrahv Kauba eest tasumisele kuuluvast arvest.
	8. Kauba tellimise kontaktandmed \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_
	9. Ostja esindaja kontaktandmed Kauba vastuvõtmisel:
		1. Koeru laos 5021895, Uno Targama
		2. Imavere laos 5021895, Uno Targama
		3. Aravete laos 53446702 Reemi Parkonen
6. **Kauba kvaliteedinõuded, mõõtmised ja kvaliteedi kontrollimine**
	1. Müüja on teadlik tema poolt müüdava Kauba omadustest ning kohustub müüma Lepingu lisas 1 toodud kvaliteedi nõuetele vastavat Kaupa.
	2. Kauba kvaliteedi pistelist kontrolli võib Ostja teha Kauba vastuvõtu kohas visuaalselt (nõutav fraktsioon, keelatud lisandite puudumine jms.).
	3. Häirete korral katelde töös, mis võivad olla põhjustatud kütuse niiskusest, võetakse Ostja poolt kütuseproov katla eelkolde ees tõukuri šahtist. Niiskusesisalduse analüüsi teeb Ostja niiskuseanalüsaatoril. Kui analüüsi tulemused näitasid kõrvalekallet tarnitud Kauba kvaliteedinõuetest, esitab Ostja Müüjale pretensiooni. Lahkarvamuse tekkimisel on mõlemal Poolel õigus tellida kordusanalüüs mõnest akrediteeritud laboratooriumist.
	4. Täiendavate mõõtmiste ja analüüside kulud kannab esialgu pretensiooni esitaja. Juhul kui täiendavate mõõtmiste ja analüüside tulemusel jääb õigus pretensiooni esitajale, kannab kulud see Pool kelle vastu pretensioon esitati.
	5. Kahtluse korral Kauba kvaliteedi (tuhasus) osas on Ostjal õigus tellida akrediteeritud laborist analüüs. Kulud kantakse vastavalt punktis 6.4. toodule.
	6. Juhul, kui Kaup ei vasta Lepingu lisas 1 toodud kvaliteedi nõuetele või Kaubale tavaliselt esitatavatele nõuetele, on Ostjal õigus esitada tekitatud kahju osas Müüjale kahju hüvitamise nõue. Kui mittekvaliteetse kauba tõttu tuli Ostjale vajaliku soojusenergia koguse tootmiseks kasutada asenduskütust (põlevkiviõli), siis on kahju suuruseks kasutatud asenduskütuse maksumus, arvestatuna asenduskütuse mahu (tonni) järgi.
	7. Kauba asendamisel kvaliteedile mittevastavuse või ka tarnega hilinemise korral teistelt tarnijatelt tellitud hakkepuiduga, kompenseerib Müüja Ostjale asendushakkepuidu hinnavahe.
7. **Katkestused**
	1. Kumbki Pool peab viivitamatult teatama teisele Poolele katkestusest Kauba saatmisel või vastuvõtmisel. Katkestused tuleb likvideerida nii kiiresti kui võimalik. Etteplaneeritud katkestustes lepitakse Poolte vahel eelnevalt kokku.
	2. Müüja ja Ostja ei vastuta katkestuste eest, mis on tekkinud vääramatu jõu asjaoludel.
	3. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
8. **Lepingu kehtivus, muutmine ja lõppemine**
	1. Leping jõustub selle allkirjastamisel ning kehtib kuni Poolte lepingujärgsete kohustuste nõuetekohase täitmiseni.
	2. Lepingu tingimusi võib muuta poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest.
	3. Pooled on kokku leppinud, et Kauba hinda võib muuta läbirääkimiste teel, kui Majandus- ja Kommunikatsiooniministeeriumi kodulehel (<https://www.mkm.ee/energeetika-ja-maavarad/energiaturud/energiatoodete-hinnad>) avaldatav hakkepuidu keskmine kvartaalne hind või baltpool.eu(*kuupäev* hind on \_\_\_\_\_\_\_\_\_\_\_\_ €/MWh) toodud Eestis kehtiv hakkepuidu börsi hind on muutunud 10%. Hinna muutmisest huvitatud Pool teeb teisele Poolele kirjaliku hinna muutmise ettepaneku, milles on ära näidatud soovitud hinnamuutus ning selle põhjendus. Tuleb arvestada, et hanke tingimustes on toodud varu kohustus 2000pm3. Pärast Lepingu hinna muutmist algab uus Kauba hinna muutmise arvestamise periood pärast varus oleva 2000 pm3 tarnimist.
	4. Poolte kirjalikul kokkuleppel ja kokkulepitud tingimustel võib Lepingu lõpetada enne selle täitmist igal ajal.
	5. Poolel on õigus Leping enne selle täitmist lõpetada, kui teine Pool ei täida oma Lepingust tulenevaid kohustusi vaatamata kirjalikule nõudmisele.
	6. Ostjal on õigus Leping ennetähtaegselt üles öelda, kui Müüja jätab Ostjale Kauba tarnimata rohkem kui 5 kalendripäeva jooksul tellimuse esitamisest, vaatamata Ostja kirjalikule nõudmisele.
	7. Müüjal on õigus Leping ennetähtaegselt üles öelda, kui Ostja ületab arve tasumise maksetähtaega rohkem kui 30 kalendripäeva, vaatamata Müüja kirjalikule nõudmisele.
9. **Lõppsätted**
	1. Kõik Lepinguga seotud teated esitatakse teisele Poolele Lepingus toodud aadressitel või muul aadressil, mida üks Pool on teisele Poolele kirjalikult teatavaks teinud.
	2. Teadete edastamine toimub telefoni või e-posti teel, v.a juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele posti teel kirjaga või e-posti teel digitaalselt allkirjastatult või antakse teisele Poolele üle allkirja vastu. Kirjalik teade loetakse kätte saaduks, kui kirja postitamisest on möödunud 3 (kolm) kalendripäeva, e-posti teel saatmisel järgmisel tööpäeval.
	3. Poolte Lepingu ülesütlemise avaldused, samuti Poole nõue teisele Poolele, mis esitatakse tulenevalt Lepingu rikkumisest, peavad olema kirjalikus vormis.
	4. Pooltel on õigus loovutada Lepingust tulenevaid ja sellega seotud õigusi ja kohustusi kolmandatele isikutele ainult teise Poole eelneval kirjalikul nõusolekul.
	5. Pooled kohustuvad rakendama kõiki kohaseid meetmeid, et lahendada Lepingust tulenevad vaidlused läbirääkimiste teel. Kokkuleppele mittejõudmisel lahendatakse vaidlus kohtus.

**Poolte andmed:**

**Müüja: Ostja:**

\_\_\_\_\_\_\_\_\_\_\_\_\_\_\_ AS Järva Haldus

registrikood: registrikood: 10117967

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paide tee 5, Koeru alevik, Järva vald

telefon: Telefon: 3846052

e-post: e-post: info@jarvahaldus.ee